ddrg/super_eurlex huggingface dataset:
Uredba Komisije (ES) št. 79/2003

z dne 17. januarja 2003

o spremembi Uredbe (ES) št. 1422/95 o podrobnih izvedbenih pravilih za uvoz melase v sektorju sladkorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [1], kakor je bila spremenjena z Uredbo Komisije (ES) št. 680/2002 [2], in zlasti člena 24(4) Uredbe,

ob upoštevanju naslednjega:

(1) Uredba (ES) št. 1422/95 [3] določa, da se reprezentativne cene na svetovnem trgu, na podlagi katerih se določijo dodatne dajatve za uvoze melase, običajno določijo vsak teden v skladu s postopkom iz člena 42(2) Uredbe (ES) št. 1260/2001.

(2) Sedanji sistem vključuje določanje reprezentativnih cen in dodatnih dajatev vsak teden, tudi če so zneski nespremenjeni ali so le malo spremenjeni. Treba je sprejeti določbo, da se reprezentativne cene in dodatne dajatve določi vsaka dva tedna ter jih Komisija v tem obdobju spremeni, pod točno določenimi pogoji, s čimer bi poenostavili in razjasnili določanje reprezentativnih cen in dodatnih dajatev.

(3) Ukrepi, predvideni s to uredbo, so v skladu z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

V členu 1 Uredbe (ES) št. 1422/95 se odstavka 1 in 2 nadomestita z naslednjim:

"1. Dodatne dajatve iz člena 24(1) Uredbe (ES) št. 1260/2001 se uporabljajo za melaso pod tarifnima oznakama KN 17031000 in 17039000.

2. Za namene te uredbe pomenijo reprezentativne cene za melaso na svetovnem trgu ali uvoznem trgu Skupnosti iz člena 24(3) Uredbe (ES) št. 1260/2001 cene CIF za tiste proizvode, ki jih je določila Komisija v skladu z Uredbo (EGS) št. 785/68.

Navedene cene se določijo vsaka dva tedna v skladu s postopkom iz člena 42(2) Uredbe (ES) št. 1260/2001. Komisija jih lahko v navedenem obdobju dveh tednov spremeni vsak četrtek, kadar njej dostopni podatki kažejo na spremembo v reprezentativnih cenah, ki so bile prej določene, najmanj 0,5 EUR na 100 kilogramov. Države članice vsak teden do srede pošljejo Komisiji podatke iz člena 3 Uredbe (EGS) št. 785/68, ki so jim na voljo."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. januarja 2003

Za Komisijo

Franz Fischler

Član Komisije

[1] UL L 178, 30.6.2001, str. 1.

[2] UL L 104, 20.4.2002, str. 26.

[3] UL L 141, 24.6.1995, str. 12.

--------------------------------------------------
Uredba Komisije (ES) št. 622/2003

z dne 4. aprila 2003

o določitvi ukrepov za izvajanje skupnih osnovnih standardov za varnost letalstva

(Besedilo velja za EGP)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva [1] ter zlasti člena 4(2) uredbe,

ob upoštevanju naslednjega:

(1) Od Komisije se zahteva, da sprejme ukrepe za izvajanje skupnih osnovnih standardov za varnost letalstva v celotni Evropski uniji. Uredba je najprimernejši instrument za ta namen.

(2) V skladu z Uredbo (ES) št. 2320/2002 in zaradi preprečevanja nezakonitih dejanj, morajo biti ukrepi iz Priloge k tej uredbi zaupni in neobjavljeni.

(3) V ta namen je treba dopustiti razlike med letališči glede na lokalno oceno tveganja. Zato bi bilo treba Komisijo obvestiti o letališčih, na katerih je po oceni tveganje manjše.

(4) Dopustiti bi bilo treba različne izvedbene ukrepe glede na vrsto letalske dejavnosti. Komisijo bi bilo treba obvestiti o izvajanju nadomestnih ukrepov za zagotavljanje enakovredne stopnje varnosti.

(5) Ukrepi, predvideni s to uredbo, so v skladu z mnenjem Odbora za varnost civilnega letalstva -

SPREJELA NASLEDNJO UREDBO:

Člen 1

Cilj

Ta uredba določa potrebne ukrepe za izvajanje in tehnično prilagoditev skupnih osnovnih standardov v zvezi z varnostjo letalstva, ki jih je treba vključiti v nacionalne programe varnosti civilnega letalstva.

Člen 2

Opredelitvi pojmov

V tej uredbi se uporabljata naslednji opredelitvi:

- "Nacionalni program varnosti civilnega letalstva" pomeni tiste predpise, prakse in postopke, ki jih države članice sprejmejo po členu 5 Uredbe (ES) št. 2320/2002 za zagotavljanje varnosti civilnega letalstva na njihovem ozemlju,

- "Pristojni organ" pomeni nacionalni organ, ki ga država članica imenuje po členu 5(2) Uredbe št. 2320/2002 in je pristojen za uskladitev in spremljanje izvajanja nacionalnega programa varnosti civilnega letalstva.

Člen 3

Zaupnost

Ukrepi iz člena 1 so določeni v Prilogi.

Ukrepi so zaupni in se ne objavijo. Na voljo so le osebam, ki jih država članica ali Komisija ustrezno pooblasti.

Člen 4

Obveščanje

Države članice pisno obvestijo Komisijo o vseh letališčih, v zvezi s katerimi so izkoristile možnost, ki je dovoljena po točki (a) ali točki (c) člena 4(3) Uredbe (ES) št. 2320/2002.

Člen 5

Nadomestni ukrepi

Države članice pisno obvestijo Komisijo o nadomestnih ukrepih, ki jih izvajajo v skladu s točko 4.2 Priloge k Uredbi (ES) 2320/2002.

Člen 6

Ta uredba začne veljati 19. aprila 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. aprila 2003

Za Komisijo

Loyola De Palacio

Podpredsednica

[1] UL L 355, 30.12.2002, str. 1.

--------------------------------------------------

PRILOGA

PODROBNI UKREPI ZA VARNOST LETALSTVA

V skladu s členom 3 je Priloga zaupna in se ne objavi v Uradnem listu Evropske unije.

--------------------------------------------------
Uredba Komisije (ES) št. 1075/2003

z dne 23. junija 2003

o določitvi ponderiranih koeficientov, ki se uporabljajo pri izračunu tržne cene Skupnosti za trupe prašičev za tržno leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 1365/2000 [2], in zlasti člena 4(6) Uredbe,

ob upoštevanju naslednjega:

(1) Tržna cena Skupnosti za prašičje trupe, kakor je navedena v členu 4(2) Uredbe (EGS) št. 2759/75, mora biti določena s ponderiranjem cen, zabeleženih v vsaki državi članici, s koeficienti, ki izražajo relativni obseg prašičje populacije vsake države članice.

(2) Te koeficienti je treba določiti na podlagi števila prašičev, preštetih na začetku decembra vsakega leta v skladu z Direktivo Sveta 93/23/EGS z dne 1. junija 1993 o statističnih raziskovanjih, ki se izvajajo v prašičereji [3], kakor je bila nazadnje spremenjena z Direktivo 97/77/ES [4].

(3) Glede na rezultate cenzusa decembra 2002, bi bilo treba določiti nove ponderirane koeficiente za tržno leto 2003/04 in razveljaviti Uredbo Komisije (ES) št. 903/2002 [5].

(4) Ukrepi, predvideni s to uredbo, so v skladu z mnenjem Upravljalnega odbora za svinjsko meso –

SPREJELA NASLEDNJO UREDBO:

Člen 1

Ponderirani koeficienti iz člena 4(2) Uredbe (EGS) št. 2759/75 so navedeni v Prilogi k tej uredbi.

Člen 2

Uredba (ES) št. 903/2002 je s tem razveljavljena.

Člen 3

Ta Uredba začne veljati dan po objavi v Uradnem listu Evropske unije.

Uporablja se od 1. julija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. junija 2003

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 156, 29.6.2000, str. 5.

[3] UL L 149, 21.6.1993, str. 1.

[4] UL L 10, 16.1.1998, str. 28.

[5] UL L 142, 31.5.2002, str. 23.

--------------------------------------------------

PRILOGA

Ponderirani koeficienti, ki se uporabljajo pri izračunu tržne cene Skupnosti za trupe prašičev za tržno leto 2003/04

Člen 4(2) Uredbe (EGS) št. 2759/75

Belgija | 5,4 |

Danska | 10,6 |

Nemčija | 21,6 |

Grčija | 0,7 |

Španija | 19,1 |

Francija | 12,5 |

Irska | 1,5 |

Italija | 7,5 |

Luksemburg | 0,1 |

Nizozemska | 9,2 |

Avstrija | 2,7 |

Portugalska | 1,9 |

Finska | 1,2 |

Švedska | 1,6 |

Združeno kraljestvo | 4,4 |

--------------------------------------------------
Uredba Komisije (ES) št. 1343/2003

z dne 23. julija 2003

o opustitvi režima iz Uredbe Sveta (ES) št. 2007/2000 o uvedbi izjemnih trgovinskih ukrepov za države in ozemlja, ki sodelujejo v stabilizacijsko-pridružitvenem procesu Evropske unije ali so z njim povezane, za sladkor z oznako KN 1701 in 1702, ki se uvaža iz Srbije in Črne gore, za dodatno dobo šestih mesecev

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2007/2000 z dne 18. septembra 2000 o uvedbi izjemnih trgovinskih ukrepov za države in ozemlja, ki sodelujejo v stabilizacijsko-pridružitvenem procesu Evropske unije ali so z njim povezane, ki spreminja Uredbo (ES) št. 2820/98 in razveljavlja Uredbi (ES) št. 1763/1999 in (ES) št. 6/2000 [1], kakor je bila nazadnje spremenjena z Uredbo (ES) št. 607/2003 [2], in zlasti člena 12(3) Uredbe,

ob upoštevanju naslednjega:

(1) Z Uredbo Komisije (ES) št. 764/2003 [3] je bil za tri mesece opuščen preferencialni režim, določen v Uredbi Sveta (ES) št. 2007/2000 za sladkor z oznako KN 1701 in 1702, ki se uvaža iz Srbije in Črne gore.

(2) Podlaga za to odločitev so bile ugotovitve pregleda v Srbiji in Črni gori, da sistem potrjevanja in nadzora preferencialnega porekla sladkorja z oznako KN 1701 in 1702 pristojnim organom te države upravičenke ni omogočal, da bi preverili poreklo proizvodov in zagotovili upravno sodelovanje, ki se zahteva za preverjanje dokazil o poreklu.

(3) Zato je bil sprejet ukrep opustitve uporabe določb iz člena 12(1) Uredbe (ES) št. 2007/2000.

(4) Člen 12(3) Uredbe (ES) št. 2007/2000 določa, da ob koncu obdobja opustitve Komisija odloči ali bo prekinila ali podaljšala ukrep opustitve.

(5) Kljub prizadevanju organov v Srbiji in Črni gori, v Srbiji in Črni gori ni bilo bistvenih sprememb stanja glede ugotovljenih pomanjkljivosti v sistemu potrjevanja in nadzora preferencialnega porekla sladkorja. Poleg tega je potrebno razumno časovno obdobje, da se stanje uredi.

(6) Komisija zato meni, da je treba ukrep opustitve pri uporabi člena 12(3) Uredbe Sveta (ES) št. 2007/2000 glede sladkorja z oznako 1701 ali 1702, deklariranim kot s poreklom iz Srbije in Črne gore, podaljšati za dodatno dobo šestih mesecev.

(7) O tem je bil obveščen Odbor za carinski zakonik –

SPREJELA NASLEDNJO UREDBO:

Člen 1

Preferencialni režim iz Uredbe Komisije (ES) št. 2007/2000 za sladkor z oznako KN 1701 in 1702, ki se uvaža iz Srbije in Črne gore, se opusti za dobo šestih mesecev.

Člen 2

Ta uredba začne veljati dan po objavi v Uradnem listu Evropske Unije.

Uporablja se od 8. avgusta 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. julija 2003

Za Komisijo

Frederik Bolkestein

Član Komisije

[1] UL L 240, 23.9.2000, str. 1.

[2] UL L 86, 3.4.2003, str. 18.

[3] UL L 109, 1.5.2003, str. 13.

--------------------------------------------------
Uredba Komisije (ES) št. 1430/2003

z dne 11. avgusta 2003

o spremembi maksimalnega zneska proizvodne dajatve B in o spremembi minimalne cene za peso B v sektorju sladkorja za tržno leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [1], kakor je bila spremenjena z Uredbo Komisije (ES) št. 680/2002 [2], in zlasti druge in tretje alinee člena 15(8) Uredbe,

ob upoštevanju naslednjega:

(1) Člen 15(3) in (4) Uredbe (ES) št. 1260/2001 predvideva, da je treba izgube, nastale zaradi obveznosti izvoza presežka sladkorja iz Skupnosti, pokriti, v okviru nekaterih omejitev, s proizvodnimi dajatvami na proizvodnjo sladkorja A in B, izoglukoze A in B in inulinskega sirupa A in B.

(2) Člen 15(5) Uredbe (ES) št. 1260/2001 predvideva, da se najvišji odstotek dajatve B prilagodi, kolikor je potrebno, za pokritje celotne izgube, ne da bi pri tem presegel 37,5 %, kadar pričakovani prejemki od osnovne proizvodne dajatve oziroma dajatve B, ki pa ne smejo preseči 2 % oziroma 30 % intervencijske cene za beli sladkor za tekoče tržno leto, ne bi pokrili predvidene celotne izgube za tekoče tržno leto.

(3) V skladu z začasnimi, trenutno razpoložljivimi podatki so prejemki od dajatev za tržno leto 2003/04 pred prilagoditvijo lahko pod zneskom, ki je enakovreden povprečni izgubi, pomnoženi z izvoznim presežkom. Najvišji znesek za dajatev B za leto 2003/04 bi se zato moral dvigniti na 37,5 % intervencijske cene za zadevni beli sladkor.

(4) Člen 4(1)(b) Uredbe (ES) št. 1260/2001 določa minimalno ceno za peso B, ki znaša 32,42 EUR na tono, ob upoštevanju člena 15(5) te uredbe, ki predvideva ustrezno prilagoditev cene za peso B v primeru prilagoditve najvišjega zneska za dajatev B.

(5) Ukrepi, predvideni v tej uredbi, so skladni z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

Maksimalni znesek dajatve B iz prve alinee člena 15(4) Uredbe (ES) št. 1260/2001 se za tržno leto 2003/04 zviša na 37,5 % intervencijske cene za beli sladkor.

Člen 2

Minimalna cena za peso B iz člena 4(1)(b) Uredbe (ES) št. 1260/2001 se za tržno leto 2003/04 v skladu s členom 15(5) te uredbe določi na 28,84 evrov na tono.

Člen 3

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. avgusta 2003

Za Komisijo

Franz Fischler

Član Komisije

[1] UL L 178, 30.6.2001, str. 1.

[2] UL L 104, 20.4.2002, str. 26.

--------------------------------------------------
Uredba Komisije (ES) št. 1494/2003

z dne 25. avgusta 2003

o določitvi za tržno leto 2003/04 odkupne cene nepredelanih rozin in nepredelanih posušenih fig za agencije za skladiščenje

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za proizvode iz predelanega sadja in zelenjave [1], kakor je bila nazadnje spremenjena z Uredbo Komisije (ES) št. 453/2002 [2], in zlasti člena 9(8) Uredbe,

ob upoštevanju naslednjega:

(1) Merila za določanje cene po kateri agencije za skladiščenje odkupujejo nepredelane rozine so določena v členu 9(2) Uredbe (ES) št. 2201/96, in pogoji pod katerimi agencije za skladiščenje odkupujejo in upravljajo proizvode so določeni v Uredbi Komisije (ES) št. 1622/1999 z dne 23. julija 1999 o določitvi podrobnih pravil za uporabo Uredbe Sveta (ES) št. 2201/96 glede programa za shranjevanje nepredelanih rozin in nepredelanih posušenih fig [3]. Odkupna cena za tržno leto 2003/04 se torej za rozine določi na osnovi razvoja svetovnih cen, za posušene fige pa na osnovi minimalne cene, določene v Uredbi Komisije (ES) št. 1459/2003 z dne 18. avgusta 2003 o določitvi za tržno leto 2003/2004 minimalne cene za proizvajalce za nepredelane posušene fige ter višine pomoči za proizvodnjo posušenih fig [4].

(2) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Za tržno leto 2003/04 je odkupna cena iz člena 9(2) Uredbe (ES) št. 2201/96:

- 378,54 EU na neto tono za nepredelane rozine,

- 378,54 EU na neto tono za nepredelane posušene fige.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. avgusta 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 192, 24.7.1999, str. 33.

[4] UL L 208, 19.8.2003, str. 11.

--------------------------------------------------
Uredba Evropskega parlamenta in Sveta (ES) št. 1554/2003

z dne 22. julija 2003

o spremembi Uredbe Sveta (EGS) št. 95/93 o skupnih pravilih dodeljevanja slotov na letališčih Skupnosti

EVROPSKI PARLAMENT IN SVET EVROPSKE UNIJE STA -

ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,

ob upoštevanju predloga Komisije [1],

ob upoštevanju mnenja Evropskega ekonomsko-socialnega odbora [2],

po posvetovanju z Odborom regij,

v skladu s postopkom, določenim v členu 251 Pogodbe [3],

ob upoštevanju naslednjega:

(1) Sprožitev vojne proti Iraku marca 2003 in razvoj političnih dogodkov, ki so sledili, pa tudi izbruh sindroma SARS (Severe Acute Respiratory Syndrome) so resno prizadeli dejavnost letalskih prevoznikov v zračnem prometu in povzročili občuten padec potreb v začetku poletnega reda letenja 2003.

(2) Za zagotovitev, da letalski prevozniki zaradi nerabe slotov, ki so jim bili dodeljeni za sezono 2003, ne izgubijo pravice do teh slotov, je treba jasno in nedvoumno poudariti, da sta rede letenja v sezonah 2003 in 2004 resno prizadela vojna in izbruh SARS.

(3) Uredbo (EGS) št. 95/93 [4] je zato treba ustrezno spremeniti -

SPREJELA NASLEDNJO UREDBO:

Člen 1

V Uredbo Sveta (EGS) št. 95/93 se vstavi člen 10b:

"Člen 10b

Za namene člena 10(3) morajo koordinatorji letalskim prevoznikom priznati pravico do enakih zaporedij slotov v poletni sezoni voznega reda letov 2004, kakor so jim bila dodeljena v času poletne sezone voznega reda letov 2003."

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se uporablja v vseh državah članicah.

V Bruslju, 22. julija 2003

Za Evropski parlament

Predsednik

P. Cox

Za Svet

Predsednik

G. Alemanno

[1] UL C 270, 25.9.2001, str. 131.

[2] UL C 125, 27.5.2002, str. 8.

[3] Mnenje Evropskega parlamenta z dne 19. junija 2003 (še ni bilo objavljeno v Uradnem listu) in Sklep Sveta z dne 15. julija 2003.

[4] UL L 14, 22.1.1993, str. 1. Uredba, kakor je bila spremenjena z Uredbo Evropskega parlamenta in Sveta (ES) št. 894/2002 (UL L 142, 31.5.2002, str. 3).

--------------------------------------------------
Uredba Komisije (ES) št. 1687/2003

z dne 25. septembra 2003

o odobritvi dokisanja grozdnega mošta in vina, proizvedenega v vinorodnih conah A in B, za vinsko leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 806/2003 [2], in zlasti člena 46(1) Uredbe,

ob upoštevanju naslednjega:

(1) Odlični vremenski pogoji v obdobju zorenja grozdja v vinorodnih conah A in B so povzročili znatno in trajno zmanjšanje kislosti grozdja in grozdnega mošta. Posebni vremenski pogoji na vinorodnih območjih poleti leta 2003 so podobni vremenskim pogojem, ki so značilni za južnejša vinorodna območja.

(2) Celotna stopnja kislosti zrelega obranega grozdja na zadevnih območjih je nenavadno nizka in neprimerna za dobro proizvodnjo in zadovoljivo shranjevanje vina.

(3) Zato bi se moralo zadevnim državam članicam za letino 2003 dovoliti dokisanje grozdnega mošta in vina iz con A in B pod pogoji iz točk E.2, E.3 in E.7 Priloge V k Uredbi (ES) št. 1493/1999.

(4) Ukrepi, predvideni v tej uredbi, so skladni z mnenjem Upravnega odbora za vino –

SPREJELA NASLEDNJO UREDBO:

Člen 1

Z odstopanjem od pravil iz Priloge V, točka E.1, k Uredbi (ES) št. 1493/1999 lahko države članice dovolijo dokisanje grozdnega mošta in vina iz letine 2003 v vinorodnih conah A in B pod pogoji iz točk E.2, E.3 in E.7 omenjene priloge.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. septembra 2003

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 122, 16.5.2003, str. 1.

--------------------------------------------------
Uredba Sveta (ES) št. 1771/2003

z dne 7. oktobra 2003

o spremembi Uredbe (ES) št. 2803/2000 glede odprtja in povečanja avtonomnih tarifnih kvot Skupnosti za določene ribiške proizvode

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju naslednjega:

(1) Dobave določenih ribiških proizvodov Skupnosti so trenutno odvisne od uvoza iz tretjih držav. Zato se Komisija zavzema za delno ali celotno opustitev carin za zadevne proizvode, da se ne ogrozi razvojnih možnosti za proizvodnjo rib v Skupnosti in da se zagotovi ustrezna dobava za zadostitev potreb predelovalne industrije. Z Uredbo Sveta (ES) št. 2803/2000 z dne 14. decembra 2000 o odprtju in upravljanju avtonomnih tarifnih kvot za določene ribiške proizvode [1] je bila zato za določeno obdobje opuščena tarifna kvota Skupnosti za določene ribiške proizvode.

(2) Komisija je raziskala trge in potrebe predelovalnih industrij po dobavah za leto 2003. Ob upoštevanju zunanje in notranje politike Skupnosti je treba odpreti nekatere nove tarifne kvote za zadevne proizvode in povečati določene obstoječe kvote, da se zagotovi nadaljevanje proizvodnje v Skupnosti.

(3) Uredbo (ES) št. 2803/2000 je treba skladno s tem spremeniti –

SPREJEL NASLEDNJO UREDBO:

Člen 1

Priloga k Uredbi (ES) št. 2803/2000 se spremeni:

1. dodajo se tarifne kvote, navedene v Prilogi te uredbe za blago in kvotna obdobja, določena v navedeni prilogi;

2. za kvotno obdobje od 1. januarja do 31. decembra 2003;

(a) obseg kvote za tarifno kvoto 09.2785 se določi na 20000 ton;

(b) obseg kvote za tarifno kvoto 09.2786 se določi na 1500 ton;

(c) obseg kvote za tarifno kvoto 09.2794 se določi na 7000 ton.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 7. oktobra 2003

Za Svet

Predsednik

G. Tremonti

[1] UL L 331, 27.12.2000, str. 61.

--------------------------------------------------

PRILOGA

Zaporedna št. | Oznaka KN | Oznaka TARIC | Poimenovanje | Obseg kvote (v tonah) | Dajatev znotraj kvote (%) | Kvotno obdobje |

09.2759 | ex03025010 | 20 | Trska (Gadus morhua, Gadus ogac, Gadus macrocephalus), razen jeter in iker, ohlajena ali zamrznjena, za predelavo | 50000 | 0 | 1.1.2003 — 31.12.2003 |

ex03025090 | 10 |

ex03036011 | 10 |

ex03036019 | 10 |

ex03036090 | 10 |

09.2760 | ex03037811 | 10 | Oslič (Merluccius spp ., razen Merluccius merluccius, Urophycis spp .), zamrznjen, za predelavo | 20000 | 0 | 1.1.2003 — 31.12.2003 |

ex03037812 | 10 |

ex03037813 | 10 |

ex03037819 | 11 81 |

09.2761 | ex03042091 | 10 | Modri repak (Macruronus spp.), zamrznjeni fileji in drugo meso, za predelavo | 15000 | 0 | 1.1.2003 — 31.12.2003 |

ex03042095 | 70 |

ex03049097 | 60 |

09.2762 | ex03061110 | 10 | Rarog (Palinurus spp., Panulirus spp., Jasus spp., zamrznjen, za predelavo | 1500 | 6 | 1.1.2003 — 31.12.2003 |

ex03061190 | 60 |

--------------------------------------------------